# Max Sunyer

Max Sunyer (la Pobla de Massaluca, Terra Alta, 1947) és un guitarrista català de jazz rock.

## Biografia

Als set anys estudià solfeig i violí amb el seu pare. Als catorze anys s'instal·là a Barcelona. Es va interessat ràpidament per la guitarra elèctrica. Amb un aprenentatge totalment autodidacta, el 1964 començà a actuar amb diverses formacions de música de ball, ampliant els seus coneixements amb els músics que anava trobant i amb algun mètode de jazz de difícil obtenció.
Del 1968 al 1972 va aprendre guitarra clàssica amb el mestre Gracià Tarragó, tot i sense deixar de banda el món de la guitarra elèctrica i el del jazz, en els quals de manera progressiva s'introduí professionalment com a compositor-creador i intèrpret-estilista. Va crear grups de referència de la música catalana com Vértice i Tapiman.
L'any 1974 entra a formar part del grup Iceberg, un quartet que va treballar a la recerca d'una música pròpia i polida al màxim en una línia de fusió jazz-rock autòcton, que va assolir tant l'èxit popular com el de la crítica. El grup es dissol després d'enregistrar cinc LPs.
A partir del 1979 es dedica a actuar en diferents formacions, entre elles Pegasus i d'altres.

## Altres activitats

* Professor al Centre d'Estudis Musicals del Barri de la Ribera durant el 1980 i el 1981, i, des del 1984, dona seminaris i màster classes per Espanya.
* Director acadèmic de L'Aula de Música Moderna i Jazz del Conservatori Liceu de 2002 a 2004.
* Director de l'àrea de Jazz i Música Moderna dels Estudis Superiors del Conservatori Liceu (2004).
* Director musical dels 12 primers números de les publicacions Revista de Jazz i Bajista.
* Director, realitzador i presentador del programa de ràdio iJazzClub, a emissora iCat FM des de l'abril de l'any 2006.
* President de l'Associació de Músics de Jazz i Música Moderna de Catalunya (AMJM) des de l'any 2004.
* Vicepresident de la Federació Unió de Músics de Catalunya (UMC) de 2004 a 2009 i actual president.
* Des del 1987 fins a 2001 ha format part de la junta directiva de la SGAE.
* Des de 1989 fins a 1998 ha format part del consell d'administració de l'AIE.
* Membre del Consell de Cultura de Barcelona (CCB).

## Discografia
### Max Sunyer

* Babel (1979)
* Jocs privats (1980)
* Trio (1981)
* Ficcions (1984)
* Silencis (1988)
* Sal marina (1989)
* Nòmades (1992)
* Ficcions Special Edition + bonus tracks (1993)
* 1972 (1994)
* Arroz con costra (1995)
* Black Coral (1995)
* Nuestro Río (2002)
* MaxSunyerSecrets (2006)

### Vértice

* Vértice (1970)

### Tapiman

* Tapiman (1971)
* Tapiman (1972)

### Iceberg

* Tutankhamon (1975)
* Coses nostres (1976)
* Sentiments (1977)
* En directe (1978)
* Arc-en-ciel (1979)

### Pegasus

* Nuevos encuentros (1982)
* Comunicació (1983)
* Communication (1985, Alemanya)
* Montreux Jazz Festival (1984)
* Searching (1985)
* Berlin Simfonia d'una gran ciutat (1988)
* Còctel (1988)
* El setè cercle (1990)
* Selva pagana (1996)
* La prehistòria/Maquetes primigènies (2001)
* STANDBY...ON! (2014)

### Guitarras Mestizas

* Guitarras Mestizas (1999)
* Delta 2000 (2000)

### Col·laboracions

* Rock and roll music (1972)
* We are digging The Beatles (Peter Roar i Lucky Guri) (1972)
* Canarios vivos (Los Canarios) (1972)
* Ara va de rock (Ara va de Bo) (1992)
* Montecristo (1978)
* Barriu chinu (Tribu) (1978)
* I'm the boss (Tito Duarte) (1979)
* Seis por seis (1982)
* Carles Benavent (1983)
* 25 anys Arisa music show (1986)
* Moments (Calitja Jazz) (1992)
* Al límite, vivo y salvaje (Ramoncín) (1991)
* Azul (Salvador Niebla) (1997)
* Dragon Dream (A. Jacob) (1999)
* A més a més ha participat en la gravació d'un centenar de discos senzills i uns 70 elapés d'altres artistes, com Joan Manuel Serrat, Pau Riba, Ia & Batista, Los Amaya, Paco Herrera i un llarg etcètera; així com en la creació de bandes sonores per a pel·lícules com Bilbao, de Bigas Luna; 3 por 4, de Manuel Yborra; El extranger-oh! de la calle Cruz del Sur, de Jordi Grau; Quimera, de Carlos Pérez Ferrer, etc.

## Premis
### Amb Iceberg

* Votació popular a la revista Popular 1. Millor grup nacional (1976 i 1977)
* Millor grup nacional en directe (1976, 1977 i 1978)
* Premi del diari YA al millor grup (1976)
* Premi del diari La Voz de España al millor grup (1976)
* Número 1 al European Pop Jury de Suècia (1977)
* Premi de Radio Popular de San Sebastián al millor grup (1976)

### Com a Max Sunyer

* Votació popular de la revista Popular 1. Millor guitarrista nacional (1976, 1977, 1978 i 1979)
* Votació de la crítica del diari El País: Estos son los que suenan. Millor guitarra nacional (1980)
* Premi Personaje destacado en la programació de Radio Juventud de Madrid (RTVE) el (1981)

### Amb Pegasus

* Primer premi del Premi del Disc de la Generalitat de Catalunya (1985)
* Premi Piano al millor grup (1985)
* Premi Quàrtica Jazz (votació popular) al millor grup nacional (1986)
* Premi ARC al millor grup de jazz (2009)

## Referències

* ↑ Max Sunyer Arxivat 2019-11-21 a Wayback Machine. a historiasdelrock,es
* ↑ Gracià Tarragó al web d'Opus Musica.
* ↑ Gracià Tarragó al web de Diverdi.
* ↑ Iceberg a Discogs
* ↑ «Max Sunyer». Gran Enciclopèdia Catalana. Barcelona: Grup Enciclopèdia Catalana.
* ↑ Max Sunyer: 'El dia que no pugi a l'escenari és que seré mort', reusdigital, 28 d'abril de 2017
* ↑ Max Sunyer presenta una síntesis de «todas las músicas que me han influenciado», Última Hora, 9 de setembre de 2016
* ↑ Jordi Galceran, Lluís Arcarazo i Max Sunyer, entre els membres del Consell Territorial català de la SGAE, 26 d'abril de 2016
* ↑ L'Institut de Cultura Informa

## Enllaços externs

* Pàgina oficial
* Discografia de Max Sunyer a discogs
* Max Sunyer sl web de l'Enciclopedia del Rock Sinfónico y Progresivo Español.